b'\n_START_ARTICLE_\nSpominski znak ob deseti obletnici vojne za Slovenijo\n_START_PARAGRAPH_\nSpominski znak ob deseti obletnici vojne za Slovenijo je spominski znak Slovenske vojske, ki je podeljen aktivnim udele\xc5\xbeencem slovenske osamosvojitvene vojne; znak je bil ustanovljen 15. maja 2001.\n_START_SECTION_\nKriteriji\n_START_PARAGRAPH_\nZnak se podeljuje pripadnikom Slovenske vojske (stalna in rezervna sestava), ki so sodelovali v bojnih akcijah v slovenski osamosvojitveni vojni in so za svoje aktivno sodelovanje predhodno prejeli spominski znak MORS ali so aktivno sodelovali v aktivnostih TORS v obdobju od 15. maja do 26. oktobra 1991 in so prejeli spominski znak MORS._NEWLINE_Upravi\xc4\x8denec do spominskega znaka lahko prejmejo le en primerek, ne glede na dejstvo, koliko spominskih znakov so prejeli za aktivno sodelovanje v slovenski osamosvojitveni vojni.\n_START_SECTION_\nOpis\n_START_PARAGRAPH_\nSpominski znak ima obliko \xc5\xa1\xc4\x8dita, dimenzij 25 x 30 mm. Na sprednji strani ima podobo Slovenije v zlati barvi na svetlo zeleni podlagi. V sredi\xc5\xa1\xc4\x8du podobe Slovenije je znak Slovenske vojske v barvah. Na zgornjem robu znaka sta na svetlo modri podlagi v zlati barvi izpisani letnici 1991-2001. Spominski znak je obrobljen z obrobo v zlati barvi debeline 1 mm.\n_START_SECTION_\nNadomestne oznake\n_START_PARAGRAPH_\nNadomestni trak je v barvi slovenske zastave, katere si sledijo iz leve proti desni v barvah; bela, modra, rde\xc4\x8da. Na sredini je reliefno upodobljena \xc5\xa1tevilka 10 v bakreni barvi.'